=== Forestillinger efter krigen ===
''Parsifal'' er en af de Wagner-operaer, der jævnligt opføres ved festspillene i Bayreuth, også i vore dage. Blandt de mere betydningsfulde produktioner fra
efterkrigstiden er en opsætning fra 1951, der blev instrueret [[Wieland Wagner]], komponistens sønnesøn. Ved de første festspil efter [[Anden Verdenskrig]] indførte han en radikal omfortolkning og opfattede ikke gralssalen eller blomsterpigernes sted som konkrete lokaliteter. I stedet blev lyseffekter og et absolut minimum af kulisser brugt til at supplere Wagners musik. Denne produktion var stærkt påvirket af af den [[schweizisk]]e scenograf [[Adolphe Appia]]s ideer. Reaktionen på Wieland Wagners produktion var stærk: [[Ernest Newman]], Wagners biografist, beskrev det som "ikke kun den bedste Parsifal, jeg nogensinde har set og hørt, men en af de tre eller fire mest bevægende åndelige oplevelser i mit liv".<ref>Spotts, Frederic (1994): ''[http://books.google.com/books?id=mWqXGqaCOEQC&printsec=frontcover&source=gbs_navlinks_s#v=onepage&q=&f= false Bayreuth: A History of Wagner Festival]''. New Haven og London: Yale University Press {{ISBN|0-300-05777-6}}, s. 212.</ref> Andre var rystede over, at Wagners scenografiske anvisninger ikke blev respekteret. [[Hans Knappertsbusch]], der havde dirigeret forestillingerne, sagde, da han blev spurgt, hvordan han kunne acceptere en så skandaløs parodi, at han helt frem til [[generalprøve]]n havde forestillet sig, at der ville komme kulissser på scenen.<ref>Carnegy, Patrick (2006): Ibid., s. 288-290.</ref> Knappertsbusch var især oprørt ved udeladelsen af duen som fredssymbol; den skulle være kommet til syne over Parsifals hoved ved slutningen af operaen – og Knappertsbusch hævdede i øvrigt, at den inspirerede ham til bedre opførelser. For at formilde sin dirigent fik Wieland indført en due, som skulle fires ned på en snor. Hvad Knappertsbusch ikke var klar over var, at Wieland havde gjort længden af snoren så tilpas lang, at dirigenten, men ikke publikum, kunne se duen.<ref>{{cite album-notes |first=Andreas |last=Kluge |notestitle=Parsifal 1951 |year=1992 |title=Wagner: Parsifal |publisher=Teldec |publisherid=9031-76047-2}}</ref> Wieland fortsatte med at ændre og forfine sin Bayreuth-produktion af ''Parsifal'' til sin død i 1966.
Musik Kultur